CELEX: 62020TN0252
Language: da
Date: 2020-04-23 00:00:00
Title: Sag T-252/20: Sag anlagt den 23. april 2020 — JU m.fl. mod Rådet

29.6.2020   
            
            
               DA
            
            
               Den Europæiske Unions Tidende
            
            
               C 215/56
            
         
      Sag anlagt den 23. april 2020 — JU m.fl. mod Rådet
      (Sag T-252/20)
      (2020/C 215/64)
      Processprog: engelsk
      
         Parter
      
      
         Sagsøgere: JU, JV, JW, JY, JZ, KA og KB (ved barrister P. Tridimas samt solicitors A. von Westernhagen og D. Harrison)
      
         Sagsøgt: Rådet for Den Europæiske Union
      
         Sagsøgernes påstande
      
      
                  —
               
               
                  Annullation af Rådets afgørelse (EU) 2020/135 af 30. januar 2020 om indgåelse af aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (1), for så vidt som den uden sagsøgernes samtykke og uden en retfærdig procedure har frarøvet dem deres status som unionsborgere og deres heraf afledte rettigheder.
               
            
                  —
               
               
                  Rådet for Den Europæiske Union tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Sagsøgerne gør gældende, at Rådet, idet det har frarøvet dem deres status som unionsborgere og deres heraf afledte grundlæggende rettigheder, har tilsidesat artikel 20 TEUF, artikel 23 TEUF og artikel 50 TEUF tillige med chartrets artikel 7, 19, 39, 40, 45 og 46 samt proportionalitetsprincippet, ligebehandlingsprincippet og princippet om den berettigede forventning.
      Sagsøgerne gør som følge heraf gældende, at unionsborgerskabet er en grundlæggende status, som tilkommer EU-borgere. Det er som sådan af personlig art, og når det en gang er tildelt, fortabes det ikke automatisk som følge af Det Forenede Kongeriges udtræden. Sagsøgerne hævder, at ingen må fratages deres unionsborgerskab og de heraf afledte rettigheder vilkårligt.
      
         (1)  Rådets Afgørelse (EU) 2020/135 af 30.1.2020 om indgåelse af aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (EUT 2020, L 29, s. 1).